section_heading: Životopis
paragraph_text: Beach Boysi, Beatlesi, Stonesi i mnogi drugi u svojim početcima bili su pod velikim utjecajem Berryeve kombinacije R&B-a, countryja i folka, gdje je Berry dao mnoge ključne standarde rock and rollu; 4/4 takt, gitarske rifove, solo uvode u skladbu kao i sam poseban stil sviranja gitare. Glazbenu karijeru počinje ranih pedesetih godina 20. stoljeća kada kao prvi čovjek predvodi blues sastav u kojemu se još nalazio Johnnie Johnson na klavijaturama. Izdaje dva velika hita "Maybellene" i "Roll Over Beethoven" na nagovor vlasnika istoimene izdavačke kuće Leonarda Chessa, koja je specijalizirana za R&B i blues.